TACC สุดยอด! โชว์งบปี 58 เติบโต 31% พร้อมปันผล 0.04 บ./หุ้น
TACC สุดยอด! โชว์งบปี 58 เติบโต 31% มาที่ 67.95 ลบ. จากปีก่อนที่มีกำไร 51.84 ลบ. พร้อมจ่ายปันผล 0.04 บ./หุ้น XD 26 เม.ย.59 กำหนดจ่าย 19 พ.ค. 59
25 ก.พ. 2559

บริษัท ที.เอ.ซี. คอนซูเมอร์ จำกัด (มหาชน) หรือ TACC รายงานผลการดำเนินงานประจำปี 2558 สิ้นสุดวันที่ 31 ธ.ค.58 มีกำไรสุทธิ 67.95 ล้านบาท หรือมีกำไรสุทธิ 0.21 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ 51.84 ล้านบาท หรือมีกำไรสุทธิ 0.54 บาทต่อหุ้น โดยผลการดำเนินงานปี 58 ที่เพิ่มขึ้น เป็นผลมาจากที่บริษัทฯ มีนโยบายในการมุ่งเน้นขายสินค้ากลุ่มที่อัตรากำไรขึ้นต้นสูงเพิ่มมากขึ้น
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.04 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 เม.ย. 2559 และกำหนดจ่ายเงินปันผลในวันที่ 19 พ.ค. 2559